ᱤᱥᱨᱳ

ᱥᱤᱧᱚᱛᱤᱭᱟᱹ ᱥᱮᱥᱮᱨᱢᱟ ᱠᱷᱚᱸᱫᱽᱨᱚᱱ ᱜᱚᱱᱚᱴᱷᱚᱱ, ᱡᱟᱦᱟᱸ ᱫᱚ ᱤᱥᱨᱳ ( ( /ˈɪsroʊ/) ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱫᱚ ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱥᱯᱮᱥ ᱮᱡᱮᱱᱥᱤ ᱠᱟᱱᱟ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱦᱚᱛᱮᱛᱮ ᱪᱟᱪᱞᱟᱣ ᱟᱠᱟᱱ ᱰᱤᱯᱟᱨᱴᱢᱮᱱᱴ ᱚᱯᱷ ᱥᱯᱮᱥ (ᱰᱤ.ᱳ.ᱮᱥ) ᱨᱮᱱᱟᱜ ᱢᱩᱬᱩᱛ ᱠᱷᱚᱸᱫᱽᱨᱚᱱ ᱟᱨ ᱩᱛᱱᱟᱹᱣ ᱵᱷᱟᱜᱽ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ᱾ ᱤᱥᱨᱳ ᱨᱤᱱᱤᱡ ᱯᱟᱨᱥᱮᱛ ᱫᱚ ᱰᱤ.ᱳ.ᱮᱥ. ᱨᱤᱱᱤᱡ ᱮᱠᱡᱤᱠᱩᱴᱤᱵ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱠᱟᱱᱟ᱾ ᱤᱥᱨᱳ ᱫᱚ ᱢᱩᱬᱩᱛ ᱞᱮᱠᱟᱛᱮ ᱥᱮᱥᱮᱨᱢᱟᱠᱤᱭᱟᱹ ᱠᱟᱹᱢᱤᱦᱚᱨᱟ, ᱥᱮᱥᱮᱨᱢᱟᱠᱤᱭᱟᱹ ᱥᱮᱸᱫᱽᱨᱟ, ᱡᱮᱡᱟᱹᱛᱤᱭᱟᱹᱨᱤ ᱥᱮᱥᱮᱨᱢᱟᱠᱤᱭᱟᱹ ᱜᱚᱯᱚᱲᱚ ᱟᱨ ᱚᱱᱟ ᱥᱟᱶ ᱡᱚᱯᱲᱟᱣ ᱴᱮᱠᱱᱚᱞᱚᱡᱤ ᱠᱚ ᱨᱮᱱᱟᱜ ᱩᱛᱱᱟᱹᱣ ᱞᱟᱹᱜᱤᱫ ᱛᱮ ᱠᱟᱹᱢᱤ ᱨᱮᱭᱟᱜ ᱫᱟᱹᱭᱵᱷᱟᱨ ᱢᱮᱱᱟᱜᱼᱟ᱾ ᱱᱚᱶᱟ ᱫᱚ ᱡᱮᱜᱮᱛ ᱨᱮᱱᱟᱜ ᱖ ᱜᱚᱴᱟᱝ ᱥᱚᱨᱠᱟᱨᱤ ᱥᱯᱮᱥ ᱮᱡᱮᱱᱥᱤ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ, ᱡᱟᱦᱟᱸ ᱫᱚ ᱥᱮᱥᱮᱨᱢᱟ ᱨᱮ ᱯᱷᱮᱫᱽ ᱨᱟᱠᱟᱵᱚᱜ, ᱠᱨᱤᱭᱳᱡᱮᱱᱤᱠ ᱤᱱᱡᱤᱱ ᱛᱷᱟᱯᱚᱱ ᱫᱟᱲᱮ, ᱵᱟᱦᱨᱮ ᱫᱷᱟᱹᱨᱛᱤ ᱨᱮᱱᱟᱜ ᱢᱤᱥᱚᱱ ᱠᱚ ᱞᱚᱧᱪ ᱟᱨ ᱟᱭᱢᱟ ᱞᱮᱠᱟᱱ ᱟᱡ ᱟᱡ ᱛᱮ ᱪᱟᱞᱟᱜ ᱥᱟᱭᱴᱮᱞᱟᱭᱤᱴ ᱠᱚ ᱠᱚ ᱪᱟᱪᱞᱟᱣ ᱫᱟᱲᱮᱭᱟᱜᱼᱟ᱾ ᱤᱥᱨᱳ ᱴᱷᱮᱱ ᱫᱷᱟᱹᱨᱛᱤ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱨᱤᱢᱳᱴ-ᱥᱮᱱᱥᱤᱝ ᱥᱮᱴᱮᱞᱟᱭᱤᱴ ᱢᱮᱱᱟᱜᱼᱟ ᱟᱨ ᱜᱟᱜᱟᱱ ᱟᱨ ᱟᱭᱹᱟᱨᱹᱮᱱᱹᱮᱥᱹᱮᱥ (ᱱᱟᱵᱷᱤᱠ) ᱥᱮᱴᱮᱞᱟᱭᱤᱴ ᱱᱮᱵᱷᱤᱜᱮᱥᱚᱱ ᱥᱤᱥᱴᱮᱢ ᱠᱟᱹᱢᱤ ᱠᱟᱱᱟ᱾ ᱱᱚᱶᱟ ᱫᱚ ᱪᱟᱸᱫᱚ ᱨᱮ ᱯᱮᱭᱟ ᱢᱤᱥᱚᱱ ᱟᱨ ᱵᱚᱸᱜᱟ ᱮᱸᱜᱮᱞ (ᱢᱟᱨᱥ) ᱨᱮ ᱢᱤᱫᱴᱟᱹᱝ ᱢᱤᱥᱚᱱ ᱮ ᱠᱩᱞ ᱟᱠᱟᱫᱟ᱾ ᱤᱥᱨᱚᱣᱟᱜ ᱯᱨᱚᱜᱨᱟᱢ ᱫᱚ ᱥᱤᱧᱚᱛ ᱨᱮᱱᱟᱜ ᱥᱟᱶᱛᱟ-ᱟᱹᱨᱤ ᱵᱷᱟᱹᱞᱟᱹᱭ ᱨᱮ ᱟᱹᱰᱤ ᱢᱟᱨᱟᱝ ᱮᱱᱮᱢ ᱮ ᱮᱢ ᱟᱠᱟᱫᱟ ᱟᱨ ᱟᱹᱰᱤ ᱞᱮᱠᱟᱱ ᱦᱟᱹᱴᱤᱧ ᱨᱮ ᱱᱮᱼᱦᱚᱲ ᱟᱨ ᱢᱤᱞᱤᱴᱟᱨᱤ ᱵᱟᱱᱟᱨ ᱦᱟᱹᱴᱤᱧ ᱨᱮ ᱜᱚᱲᱚ ᱥᱚᱦᱚᱫ ᱮ ᱮᱢ ᱟᱠᱟᱫᱟ, ᱡᱮᱞᱮᱠᱟ ᱰᱤᱡᱟᱥᱴᱟᱨ ᱥᱟᱢᱵᱽᱲᱟᱣ, ᱴᱮᱞᱤ ᱢᱮᱰᱤᱥᱤᱱ ᱟᱨ ᱱᱟᱵᱷᱤᱜᱮᱥᱚᱱ ᱟᱨ ᱨᱤᱠᱚᱱᱮᱥᱚᱱᱥ ᱢᱤᱥᱚᱱ᱾ ᱤᱥᱨᱳ-ᱟᱜ ᱥᱯᱤᱱ-ᱚᱯᱷ ᱴᱮᱠᱱᱚᱞᱚᱡᱤ ᱦᱚᱸ ᱥᱤᱧᱚᱛ ᱨᱮᱱᱟᱜ ᱤᱱᱡᱤᱱᱤᱭᱟᱨᱤᱝ ᱟᱨ ᱢᱮᱰᱤᱠᱟᱞ ᱤᱱᱰᱟᱥᱴᱨᱤ ᱞᱟᱹᱜᱤᱫ ᱟᱹᱰᱤ ᱜᱟᱱ ᱟᱹᱰᱤ ᱞᱟᱹᱠᱛᱤᱭᱟᱱ ᱥᱤᱨᱡᱟᱹᱣ ᱨᱮᱭᱟᱜ ᱛᱷᱟᱹᱱᱤᱛ ᱮ ᱫᱚᱦᱚ ᱟᱠᱟᱫᱟ᱾ ᱱᱟᱜᱟᱢ ᱮᱛᱚᱦᱚᱵ ᱥᱮᱨᱢᱟ ᱠᱚ ᱥᱤᱧᱚᱛ ᱨᱮ ᱱᱟᱦᱟᱜ ᱚᱠᱛᱚ ᱨᱮ ᱥᱮᱥᱮᱨᱢᱟ ᱥᱟᱬᱮᱥ ᱫᱚ ᱑᱙᱒᱐ ᱥᱮᱨᱢᱟ ᱨᱮ ᱮᱦᱚᱵ ᱞᱮᱱᱟ, ᱡᱚᱠᱷᱚᱱ ᱥᱟᱬᱮᱥᱤᱭᱟᱹ ᱮᱥ. ᱠᱮ. ᱢᱤᱛᱨᱚ ᱫᱚ ᱠᱚᱞᱠᱟᱛᱟ ᱨᱮ ᱜᱨᱟᱭᱩᱰ ᱵᱮᱥᱴ ᱨᱮᱰᱤᱭᱳ ᱦᱚᱛᱮᱛᱮ ᱟᱭᱳᱱᱳᱥᱯᱷᱤᱭᱟᱨ ᱨᱮ ᱥᱟᱸᱰᱮ ᱨᱮᱱᱟᱜ ᱟᱭᱢᱟ ᱵᱤᱰᱟᱹᱣ ᱠᱚᱭ ᱠᱚᱨᱟᱣ ᱞᱮᱫᱟ᱾ ᱛᱟᱭᱚᱢ ᱛᱮ ᱥᱤᱧᱚᱛᱤᱭᱟᱹ ᱥᱟᱬᱮᱥᱤᱭᱟᱹ ᱥᱤ.ᱵᱷᱤ. ᱨᱟᱢᱟᱱ ᱟᱨ ᱢᱮᱜᱷᱱᱟᱫᱽ ᱥᱟᱦᱟ ᱫᱚ ᱥᱮᱥᱮᱨᱢᱟ ᱥᱟᱬᱮᱥ ᱨᱮ ᱞᱟᱹᱠᱛᱤᱭᱟᱱ ᱥᱟᱬᱮᱥ ᱨᱮᱱᱟᱜ ᱵᱤᱰᱟᱹᱣ ᱠᱚᱨᱮ ᱠᱤᱱ ᱠᱟᱹᱢᱤ ᱞᱮᱫᱼᱟ᱾ ᱑᱙᱔᱕ ᱥᱮᱨᱢᱟ ᱛᱟᱭᱚᱢ ᱵᱟᱨᱭᱟ ᱥᱟᱬᱮᱥᱤᱭᱟᱹ ᱵᱤᱠᱨᱚᱢ ᱥᱟᱨᱟᱵᱷᱟᱭᱤ, ᱚᱦᱢᱚᱫᱟᱵᱟᱫᱽ ᱨᱮ ᱯᱷᱤᱡᱤᱠᱟᱞ ᱨᱤᱥᱚᱨᱪ ᱞᱮᱵᱚᱨᱮᱴᱚᱨᱤ ᱟᱨ ᱦᱳᱢᱤ ᱡᱟᱱᱟᱝᱜᱤᱨ ᱵᱷᱟᱵᱟ, ᱴᱟᱴᱟ ᱤᱱᱥᱴᱤᱴᱤᱭᱩᱴ ᱚᱯᱷ ᱯᱷᱟᱱᱰᱟᱢᱮᱱᱴᱟᱞ ᱨᱤᱥᱚᱨᱪ (en:Tata Institute of Fundamental Research) ᱑᱙᱔᱕ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱫ ᱛᱟᱭᱚᱢ ᱥᱤᱧᱚᱛ ᱨᱮ ᱥᱮᱥᱮᱨᱢᱟ ᱥᱟᱬᱮᱥ ᱨᱮᱭᱟᱜ ᱞᱟᱦᱟᱱᱛᱤ ᱮᱦᱚᱵ ᱞᱮᱱᱟ᱾᱾ ᱡᱚᱥ ᱜᱚᱱᱚᱴᱷᱚᱱ ᱜᱚᱲᱦᱚᱱ ᱟᱨ ᱥᱩᱵᱤᱫᱷᱟᱹ ᱢᱮᱱᱮᱞᱟ ᱥᱮᱴᱮᱞᱟᱭᱤᱴ ᱠᱟᱹᱢᱤᱦᱚᱨᱟ ᱯᱷᱮᱫᱽ ᱨᱟᱠᱟᱵ ᱜᱟᱹᱰᱤ ᱑᱙᱖᱐ ᱟᱨ ᱑᱙᱗᱐ ᱥᱮᱨᱢᱟ ᱨᱮ, ᱡᱤᱭᱳᱯᱚᱞᱤᱴᱤᱠ ᱟᱨ ᱤᱠᱚᱱᱚᱢᱤ ᱞᱟᱦᱟᱱᱛᱤ ᱠᱚ ᱠᱷᱟᱹᱛᱤᱨ ᱥᱤᱧᱚᱛ ᱫᱚ ᱱᱤᱡᱮᱨᱟᱜ ᱯᱷᱮᱫᱽ ᱨᱟᱠᱟᱵ ᱜᱟ.ᱰᱤ ᱠᱚ ᱮᱛᱚᱦᱚᱵ ᱠᱮᱫᱟ᱾ ᱑᱙᱖᱐-᱑᱙᱗᱐ ᱥᱮᱨᱢᱟ ᱨᱮ, ᱫᱤᱥᱚᱢ ᱨᱮ ᱢᱤᱫ ᱥᱟᱰᱮ ᱨᱚᱠᱮᱴ ᱵᱮᱱᱟᱣ ᱞᱮᱱᱟ, ᱟᱨ ᱑᱙᱘᱐ ᱥᱮᱨᱢᱟ ᱦᱟᱹᱵᱤᱡ, ᱥᱟᱬᱮᱥ ᱫᱚ ᱥᱮᱭᱴᱮᱞᱟ.ᱭᱤᱴ ᱯᱷᱮᱫᱽ ᱨᱟᱠᱟᱵ ᱜᱟ.ᱰᱤ ᱓ ᱟᱨ ᱚᱜᱽᱢᱮᱱᱴᱮᱰ ᱥᱟᱭᱴᱮᱞᱟᱭᱤᱴ ᱞᱟᱱᱪᱟᱨ ᱵᱷᱤᱠᱮᱞ (ASLV) ᱮ ᱧᱟᱢ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱠᱟᱹᱢᱤ ᱜᱚᱲᱚ ᱤᱱᱯᱷᱨᱟᱥᱴᱨᱚᱠᱪᱚᱨ ᱥᱟᱶ ᱛᱮ ᱯᱩᱨᱟᱹᱣ ᱞᱮᱱᱟ ᱾ ᱢᱟᱹᱱᱢᱤ ᱥᱮᱥᱮᱨᱢᱟᱠᱤᱭᱟᱹ ᱠᱟᱹᱢᱤᱦᱚᱨᱟ ᱮᱸᱜᱮᱞ ᱥᱟᱬᱮᱥ ᱟᱨ ᱮᱥᱴᱨᱚᱱᱚᱢᱤ ᱵᱟᱨᱦᱮ ᱡᱮᱜᱮᱫ ᱥᱮᱼᱥᱮᱸᱫᱽᱨᱟ ᱟᱜᱟᱢ ᱯᱚᱨᱛᱚᱱ ᱠᱚ ᱮᱯᱞᱤᱠᱮᱥᱟᱱ ᱡᱮᱡᱟᱹᱛᱤᱭᱟᱹᱨᱤ ᱜᱚᱯᱚᱲᱚ ᱮᱞᱠᱷᱟ ᱵᱮᱯᱟᱨ ᱥᱟᱹᱜᱟᱹᱭ ᱵᱟᱨᱦᱮ ᱡᱚᱱᱚᱲ ᱥᱟᱹᱠᱷᱭᱟᱹᱛ